English: Thank you very much, Deputy Presiding Officer. First of all, I will make a commitment to all of you who have taken part in the debate and have raised a great number of points that we will respond in writing in an appropriate fashion, rather than I go over my time - I think I have five minutes to respond to this debate - if that's acceptable to you, and then we can continue that discussion. Could I thank the Chair of the Committee, particularly, for her opening speech? I would like to confirm what she has said - and I say this, of course, because I appear before the committee on a regular basis - and thank her for the courtesy, every time, and for the co-operation. So, I will respond to one issue that she raised. I have looked again over the written statement that was published this morning by the Welsh Government, and the word 'additional', I am pleased to say, occurs four times in that statement. So, the £10.7 million in funding is additional to what we had provided previously. And that's very important to me, as Deputy Minister with responsibility in this area, and it's very important to the Government, because as the First Minister said so clearly in discussing international issues in a previous statement today, culture is a key part of the Welsh brand, and maintaining and developing that brand is a duty for all of us. There were a number of kind references made to Creative Wales. I was very pleased when I was offered this post three years ago that it was an opportunity for me to act on a recommendation that was part of the manifesto of Welsh Labour, and was supported across the parties, namely to create Creative Wales and to create it as a body that was independent, but within the Government, using, as I've explained previously to the Senedd, the model that we had developed for Cadw - again, three years ago - namely, that it was an executive body, but it was independent, with a board and a chair. The first meeting has been held - I couldn't attend because there was a tourism crisis in another direction, but I hope I can join in their next meeting. There is a board of people who have diverse talents from every part of Wales and with balanced backgrounds in terms of ethnicity and so forth on that board, and that's very important to ensure that the creativity in our communities is reflected. Now, everyone who has spoken has referred to the detrimental impact of the pandemic on the cultural sector, and what's happened on the ground, as we know, has been very painful for individuals and for audiences. One is concerned about how we can recover audiences when that is possible. But what's very important and interesting to me is the fact that there are developments that have shown how resilient our Welsh organisations are, even during this emergency. Reference was made very positively to the Welsh media, and if there was ever an argument for the importance of ensuring media where the people of Wales, journalists and commentators can speak to Welsh audiences, this is the period that has shown the importance of that. I do note the comments made about Golwg360, and as some of you know, I have been considering how we can develop a corresponding medium in English so that there is a new framework for independent journalism available in English, as well as what we have in Welsh - not funded directly by the Government, but at arm's length. And two further points I wanted to make: we are operating through the cultural recovery fund, and this fund will continue to support freelancers in particular. We realised that we hadn't provided adequately for the flow of freelancers, particularly here in Cardiff, because there are so many people in the cities who have been working on a freelance basis over the years, and working for all kinds of companies in all the different kinds of sectors that are part of our culture. And therefore, that's why the £3.5 million has been added to this fund, the freelancers' fund, so that we can take the total targeted at freelancers to £10.5 million. And this funding, we hope, will continue to transform the situation. Could I emphasise another thing that we've done, namely to establish the cultural contract? This is something that has been on my mind for many years, because it's very important that, if we do provide public funding, we can also expect a response that is creative for that funding, not just maintaining organisations and not just maintaining buildings, even though that's important, but ensuring that we do have a cultural contract that works alongside the pledge to freelance workers so that we can see issues that are treated creatively growing out of this crisis. We are working very closely with the UK Government -
Welsh: Diolch yn fawr, Ddirprwy Lywydd. Beth gwnaf i'n gyntaf yw rhoi ymrwymiad i bawb ohonoch chi sydd wedi cymryd rhan yn y ddadl ac wedi codi nifer fawr o bwyntiau y gwnawn ni ymateb yn ysgrifenedig i chi yn briodol, yn hytrach na fy mod i'n mynd dros fy amser - rhyw bum munud sydd gen i, rwy'n credu, i ymyrryd yn y ddadl yma - os yw hwnna'n dderbyniol gennych chi, ac yna, gallwn ni barhau'r drafodaeth. Gaf i ddiolch i Gadeirydd y pwyllgor, yn arbennig, am ei haraith agoriadol? Mi garwn i gadarnhau beth mae hi wedi'i ddweud - a dwi'n dweud hyn, wrth gwrs, gan fy mod i'n ymddangos ger bron y pwyllgor yma'n eithaf cyson - i ddiolch am y cwrteisi, bob amser, ac i ddiolch am y cydweithrediad. Felly, fe wnaf i ymateb i un mater a gododd hi. Dwi wedi edrych eto dros y datganiad ysgrifenedig a gyhoeddwyd y bore yma gan Lywodraeth Cymru, ac mae'r gair 'ychwanegol', mae'n dda gennyf i ddweud, yn digwydd bedair gwaith yn y datganiad yna. Felly, mae'r cyllid o £10.7 miliwn yn ychwanegol at yr hyn rydyn ni wedi'i ddarparu'n barod. Ac mae hynny'n bwysig iawn i mi, fel Gweinidog â chyfrifoldeb yn y maes, ac mae'n bwysig iawn i'r Llywodraeth, oherwydd fel y dywedodd y Prif Weinidog mor glir wrth drafod materion rhyngwladol mewn datganiad blaenorol heddiw, mae diwylliant yn rhan allweddol o frand Cymru, ac mae cynnal a datblygu'r brand yna'n ddyletswydd arnon ni i gyd. Mae yna nifer o gyfeiriadau caredig wedi'u gwneud hefyd am Cymru Greadigol. Roeddwn i'n falch iawn pan ges i gynnig y swydd yma dair blynedd yn ôl bod yna gyfle i mi weithredu ar argymhelliad a oedd yn rhan o faniffesto Llafur Cymru ac yn cael ei gefnogi ar draws y pleidiau, sef i greu Cymru Greadigol ac i'w weithredu fo a'i greu o fel corff a oedd yn lled annibynnol, ond o fewn y Llywodraeth, gan ddefnyddio, fel dwi wedi esbonio o'r blaen wrth y Senedd, y model yr oeddem ni wedi'i ddatblygu ar gyfer Cadw - eto, tair blynedd yn ôl - sef, ei fod o'n gorff gweithredol, a'i fod o'n lled annibynnol, gyda bwrdd a chadeirydd. Ac mae'r cyfarfod cyntaf wedi bod - yn anffodus, methais i i fynd i'r cyfarfod, oherwydd roedd yna argyfwng mewn twristiaeth mewn cyfarfod arall, ond dwi'n gobeithio y gallaf i ymuno â nhw yn eu cyfarfod nesaf. Mae yna fwrdd o bobl o ddoniau amrywiol o bob rhan o Gymru ac o gydbwysedd o safbwynt cefndir cenedligol ac ethnig, ac yn y blaen, ar y bwrdd yna. Mae hynny'n bwysig iawn i sicrhau bod y creadigrwydd sydd yn ein cymunedau ni i gyd yn cael ei adlewyrchu. Nawr, mae pawb sydd wedi siarad wedi cyfeirio at effaith andwyol arbennig y pandemig ar y sector diwylliannol, ac mae'r hyn sydd wedi digwydd ar lawr gwlad, fel y gwyddom ni, wedi bod yn boenus i unigolion ac yn boenus i gynulleidfaoedd. Ac mae rhywun yn gofidio sut y gallwn ni adfer cynulleidfaoedd pan fydd hynny'n bosib. Ond, beth sydd yn ddiddorol iawn ac yn bwysig iawn i mi ydy bod yna ddatblygiadau sydd wedi dangos pa mor gydnerth ydy sefydliadau Cymru, hyd yn oed yn yr argyfwng hwn. Mae cyfeiriad wedi'i wneud yn bositif iawn tuag at y cyfryngau Cymreig. Os buodd yna erioed ddadl dros bwysigrwydd sicrhau cyfryngau lle mae pobl Cymru a newyddiadurwyr a sylwebwyr Cymru yn gallu siarad â chynulleidfaoedd Cymreig, dyma'r cyfnod sydd wedi dangos pwysigrwydd hynny. Dwi'n nodi'r sylwadau a wnaed ynglŷn â Golwg360, ond dwi hefyd, fel y gŵyr rhai ohonoch chi'n sicr, erbyn hyn, wedi bod yn ystyried sut y gallwn ni ddatblygu trefn gyfatebol yn Saesneg, fel bod yna fframwaith newyddiadurol lled annibynnol ar gael yn yr iaith Saesneg, yn ogystal â beth sydd gyda ni yn Gymraeg - nid yn cael ei ariannu'n uniongyrchol gan y Llywodraeth, dwi'n boenus am hynny, ond yn cael ei gynnal o led braich. Ac felly, dau bwynt arall roeddwn i eisiau ei wneud: rydyn ni'n gweithredu drwy'r gronfa adferiad diwylliannol, ac mi fydd y gronfa yma yn parhau i gefnogi gweithwyr llawrydd yn arbennig. Roedden ni'n sylweddoli ein bod ni ddim wedi darparu'n ddigonol tuag at y llif o weithwyr llawrydd, a gweithwyr llawrydd yn arbennig yma yng Nghaerdydd, oherwydd mae yna gynifer o bobl yn y dinasoedd sydd wedi bod yn gweithio yn llawrydd dros y blynyddoedd ac yn gweithio i bob math o gwmnïau yn yr holl sectorau gwahanol sydd yn rhan o'n diwylliant ni. Ac felly, dyna pam mae'r £3.5 miliwn wedi cael ei ychwanegu at y gronfa yma, cronfa gweithwyr llawrydd, er mwyn inni fynd â'r cyfanswm sydd wedi'i dargedu i weithwyr llawrydd i £10.5 miliwn. Ac mae'r cyllid yma, rydyn ni'n gobeithio, yn mynd i barhau i drawsnewid y sefyllfa. A gaf i bwysleisio hefyd beth arall rydyn ni wedi ei wneud, sef sefydlu'r contract diwylliannol? Y mae hwn yn rhywbeth a oedd wedi bod ar fy meddwl i ers blynyddoedd, oherwydd mae'n bwysig iawn, os ydyn ni'n rhoi arian cyhoeddus, ein bod ni hefyd yn gallu disgwyl ymateb sydd yn greadigol am yr arian yna, nid jest cynnal sefydliadau, nid jest cynnal adeiladau, er mor bwysig ydy hynny, ond sicrhau bod gyda ni gontract diwylliannol sy'n gweithio ochr yn ochr â'r addewid i weithwyr llawrydd fel ein bod ni yn gallu gweld materion sydd yn cael eu trin yn greadigol yn tyfu allan o'r sefyllfa argyfyngus yma. Rydyn ni'n gweithio'n agos gyda Llywodraeth y Deyrnas Unedig -